Renault se fantastiese DusterRenault het die perfekte gesinsbuks! Die Renault Duster bied sitplek vir vyf in perfekte gemak en daar is ŉ Duster vir elke smaak. Die intreemodel spog met ŉ prys van slegs R289 900 en maak gebruik van ŉ kragtige 84 kW-enjin en 5-spoed-handratkas. Die res van die reeks, die TechRoad, Dynamique en Prestige, spog met Renault se bekroonde 1.5-viersilinderturbodieselenjin. Die TechRoad-handrat spog met 66 kW en 210 Nm met uitmuntende brandstofverbruik van so laag as 4,9 l/100 km. Die TechRoad-outo spog met 80 kW en 250 Nm gepaard met Renault se puik 6-spoed-dubbelkoppelaar‑ outomatiese ratkas. Hy kan 4,5 l/100 km haal. Die luuksste Duster is die reeksleidende 1.5 dCi Prestige. Hy spog ook met 80 kW met 250 Nm en 4,5 l/100 km-brandstofverbruik. Aan die binneruim kan jy luukshede soos ŉ raakskerm met Apple CarPlay, Android Auto, klimaat- en spoedbeheer, vier lugsakke, sluitweerremme met remkragverspreiding, vastrap- en stabiliteitsbeheer verwag. Vir die avontuurlustige ontdekkingsreisigers is daar ŉ Renault Duster met vierwielaandrywing, navigasie en ŉ allemintige kattebak vir al jou benodighede. Vir die stadsjapie is die hele reeks perfek met puik brandstofverbruik én ŉ lieflike outomatiese ratkas vir die dorpsverkeer. Ongeag jou behoeftes – daar is ŉ perfekte Duster vir jou doeleindes. Die Duster-reeks lyk só: Die reeks word gedek deur ŉ 5 jaar/150 000 km-waarborg en 3 jaar/45 000 km-diensplan. Bespreek ŉ toetsrit in ŉ Renault Duster hier en gee ná jou rit ŉ resensie en ontvang ŉ geskenkpakkie by Renault.